b'\n_START_ARTICLE_\nONUC\n_START_SECTION_\nBakgrunn\n_START_PARAGRAPH_\nOpprinnelig var hensikten \xc3\xa5 sikre tilbaketrekningen av de belgiske styrkene, \xc3\xa5 hjelpe myndighetene med \xc3\xa5 opprettholde alminnelig ro og orden samt \xc3\xa5 gi teknisk bistand. Etter hvert ble mandatet utvidet til ogs\xc3\xa5 \xc3\xa5 sikre Kongo territorial integritet og politisk uavhengighet og forhindre borgerkrig.\n_START_SECTION_\nFN-styrken\n_START_PARAGRAPH_\nNorske enheter deltok i blant annet en luftvernbataljon (LVBN). De norske styrkene tjenestegjorde blant annet i Katanga-provinsen i dav\xc3\xa6rende Kongo, med helikoptre, medisinsk enhet og milit\xc3\xa6rpoliti stasjonert p\xc3\xa5 den tidligere belgiske basen i Kamina._NEWLINE_Hovedkvarteret l\xc3\xa5 i L\xc3\xa9opoldville. Alt i alt deltok mer enn 19 000 milit\xc3\xa6re og sivile, tekniske eksperter fra et tredvetalls land i operasjonen fra 1960 til 1964. Av disse var 1173 nordmenn. Ett norsk liv gikk tapt under operasjonene fra 1960 til 1964_NEWLINE_FNs dav\xc3\xa6rende generalsekret\xc3\xa6r, Dag Hammarskj\xc3\xb6ld, omkom i en flyulykke ved Ndola i Zambia, under en inspeksjonsreise i Kongo i dagene etter 17. september 1961.\n_START_SECTION_\nP\xc3\xa5stander om krigsforbrytelser\n_START_PARAGRAPH_\nI Dagsrevyen den 18. februar 2007 ble det hevdet at norske soldater begikk krigsforbrytelser i l\xc3\xb8pet av tjenestetiden i Kongo. Flere veteraner uttalte at de hadde h\xc3\xb8rt om kritikkverdige forhold. De opplyste at de ikke hadde f\xc3\xa5tt noen form for oppf\xc3\xb8lging fra Forsvaret etter endt tjeneste.'